
Եվրասիական տնտեսական միության եւ դրա անդամ պետությունների՝ 
մի կողմից, եւ Արաբական Միացյալ Էմիրությունների՝ մյուս կողմից, միջեւ տնտեսական գործընկերության մասին համաձայնագրի ստորագրման հետ կապված հարցերի վերաբերյալ

Առաջնորդվելով «Եվրասիական տնտեսական միության մասին» 2014 թվականի մայիսի 29-ի պայմանագրի 7-րդ հոդվածի 2-րդ կետի առաջին պարբերությամբ, «Եվրասիական տնտեսական հանձնաժողովի մասին» հիմնադրույթի (նշված պայմանագրի թիվ 1 հավելված) 6-րդ կետով եւ «Երրորդ պետությունների, միջազգային կարզմակերպությունների կամ միջազգային ինտեգրացիոն միավորումների հետ Եվրասիական տնտեսական միության միջազգային պայմանագրերի մասին» 2018 թվականի մայիսի 14-ի համաձայնագրի 10-րդ հոդվածով՝ Եվրասիական տնտեսական բարձրագույն խորհուրդը որոշեց.
1.	Հավանություն տալ Եվրասիական տնտեսական միության եւ դրա անդամ պետությունների՝ մի կողմից, եւ Արաբական Միացյալ Էմիրությունների՝ մյուս կողմից, միջեւ տնտեսական գործընկերության մասին համաձայնագրի նախագծին (կցվում է)։
2.	Եվրասիական տնտեսական հանձնաժողովի կոլեգիայի նախագահ Բ.Ա. Սագինտաեւին՝
ա)	անհրաժեշտ ներպետական ընթացակարգերը Եվրասիական տնտեսական միության անդամ պետությունների կողմից ավարտվելուց հետո Եվրասիական տնտեսական միության անունից ստորագրել սույն որոշման 1-ին կետում նշված համաձայնագիրը՝ թույլատրելով անհրաժեշտության դեպքում կից ներկայացվող նախագծում կատարել սկզբունքային բնույթ չկրող փոփոխություններ.
բ)	Եվրասիական տնտեսական միության անունից ստորագրել սույն որոշման 1-ին կետում նշված համաձայնագրի համատեղ մեկնաբանությունը։
3.	Սույն որոշումն ուժի մեջ է մտնում դրա պաշտոնական հրապարակման օրվանից։

Եվրասիական տնտեսական բարձրագույն խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

